სტელა მაკ-კარტნი

სტელა ნინა მაკ-კარტნი (ინგლ. Stella Nina McCartney; დ. 13 სექტემბერი, 1971) —ინგლისელი მოდის დიზაინერი, The Beatles-ის წევრის სერ პოლ მაკ-კარტნის და ფოტოგრაფის, ცხოველთა უფლებების აქტივისტის ლინდა მაკ-კარტნის ქალიშვილი. უარს ამბობს თავის კოლექციებში ბეწვის და ტყავის გამოყენებაზე. ცხოველთა უფლებადამცველი ორგანიზაცია PETA-ს აქტიური მხარდამჭერია.Miles, Barry; Badman, Keith, eds. (2001). The Beatles Diary After the Break-Up: 1970–2001 (reprint ed.). London: Music Sales Group. ISBN 9780711983076."Stella".

 ადრეული წლები 
დაიბადა ლონდონში 1971 წლის 13 სექტემბერს, პოლ მაკ-კარტნისა და ლინდა ისტმანის ოჯახში.

ბავშვობაში გოგონა, მისი ორი უფროსი და და უმცროსი ძმა  მოგზაურობდნენ მსოფლიოში მშობლებთან და როკ ჯგუფ Wings -თან ერთად. როგორც მამა ყვებოდა, ჯგუფ Wings-ის სახელწოდება სტელას დაბადებას უკავშირდებოდა — მშობიარობა რთული იყო და გოგონა ქვეყანას საკეისრო კვეთის საშუალებით მოევლინა. ამ დროს პოლი საოპერაციოს გარეთ ლოცულობდა, რომ შვილი „ანგელოზის ფრთებზე“ დაბადებულიყო.

მიუხედავად ცნობადობისა, მაკ-კარტნის ოჯახს სურდა, რომ მათ შვილებს ეცხოვრათ ჩვეულებრივი ცხოვრებით, ამიტომ სტელა და დანარჩენი ბავშვები სწავლობდნენ აღმოსავლეთ სასექსის ადგილობრივ საჯარო სკოლაში. როგორც შემდგომში თავად იხსენებდა როგორც „ბითლზის“ ერთ-ერთი წევრის ქალიშვილი, სკოლაში პრივილეგიებით არასოდეს სარგებლობდა, პირიქით, მისგან უფრო მეტს ითხოვდნენ.რაც შეეხება ცნობილი მამის შემოქმედებას,  ის რეგულარულად აძლევდა თავის ქალიშვილს ახალი სიმღერების მოსმენის  და ამავე დროს მოწონების ან კრიტიკის გამოხატვის საშუალებას."Stella Mccartney – Stella Looks For Private School". Contactmusic.com. Retrieved 27 October 2011.

 კარიერა 

 მუშაობის დასაწყისი 
მინი|სტელა მაკ-კარტნის მაღაზია ბევერლი ჰილზე
სტელა მოდის დიზაინით 13 წლის ასაკში დაინტერესდა, როდესაც მან შექმნა თავისი პირველი ქურთუკი. სამი წლის შემდეგ იგი გახდა  კრისტიან ლაკრუას სტაჟიორი, რომელიც მუშაობდა თავის პირველ ტანსაცმლის კოლექციაზე, ხოლო შემდეგ კვალიფიკაციის ასამაღლებლად  რამდენიმე წლის განმავლობაში მუშაობდა ედვარდ სექსტონთან, მამის მკერავთან.Blank, Sandy (2012). The Sustainable Fashion Handbook. London: Thames and Hudson. pp. 32–33. ISBN 9780500290569 – via Open edition. The seeds were sown in my personal life, then they came into my business life
მარცხნივ|მინი|სტელა მაკ-კარტნის მაღაზია ბარსელონაში
სტელამ ძირითადი განათლება მიიღო რავენსბორნის დიზაინის კოლეჯში, სწავლობდა მოდის დიზაინს წმინდა მარტინის სახელობის  ხელოვნებისა და დიზაინის კოლეჯში. მისი გამოსაშვები კოლექცია 1995 წლის შოუზე უფასოდ აჩვენეს მისმა მეგობარმა სუპერმოდელებმა: ნაომი კემპბელმა, იასმინ ლე ბონმა და კეიტ მოსმა. თავად  კოლექციის ჩვენება   მამის ცნობილი სიმღერის „Stella May Day“-ის თანხლებით მოეწყო. შოუ გაზეთების პირველ გვერდებზე მოხვდა, ხოლო  კოლექცია ტოკიოსა და ლონდონის მაღაზიებში Browns-ის,  Joseph-ის, Bergdorf Goodman-ის and Neiman Marcus-ის ბრენდებად გაიყიდა. ისევე როგორც მისი მშობლები,  სტელა ცხოველთა უფლებების აქტიური მხარდამჭერია. არ იყენებს ბეწვს და ტყავს ტანსაცმლის კოლექციების შექმნისას, თანამშრომლობს ცხოველთა დამცველ ორგანიზაცია  PETA-სთან. მის ზოგიერთ პროდუქციას თან  ახლავს ცხოველთა დამცველი ტექსტები.  მაგალითად, ერთ-ერთი ქურთუკის სახელოზე, რომელიც მან შექმნა Adidas-ისთვის, დატანებულია ტექსტი: „შეეფერება  ვეგეტარიანელ სპორტსმენებს“. პოლ მაკ-კარტნი ასევე თანამშრომლობს  PETA-სთან და აკრიტიკებს  დიზაინერებს რომლებიც იყენებენ ცხოველების ბეწვს და ასევე  მათ, ვინც მას ატარებს. დიზაინერი უარს არ ამბობს მატყლის, აბრეშუმის და ცხოველური წარმოშობის სხვა მასალების გამოყენებაზე.McCartney, Stella (29 January 2018). "Stella McCartney on meditation: 'When my mum died, Dad, my brother and I went to see the Maharishi'". The Times. Retrieved 29 February 2020. I didn't want to part with money for it. But, you know, it's probably the best investment I ever madeBowles, Hamish (5 December 2019). "Earth Mother: How Stella McCartney Became Fashion's Conscience". Vogue."Adidas by Stella McCartney". Adidas.com. Archived from the original on 11 November 2010. Retrieved 27 October 2011.

 პირადი ცხოვრება 
2003 წლის 30 აგვისტოს სტელა მაკ-კარტნი ცოლად გაჰყვა ბრიტანელ გამომცემელ ალისტერ უილისს. სტელას საქორწილო კაბა იყო დედის 1969 წლის საქორწილო კაბის განახლებული ვერსია. კაბა შეიქმნა ტომ ფორდის მიერ, რომელიც მისი უფროსი გახლდათ  Gucci-ში.

წყვილს ჰყავს ოთხი შვილი: მილერ ალასდაირ ჯეიმსი (დ. 25 თებერვალი, 2005), ბეილი ლინდა ალვინი (დ. 8 დეკემბერი, 2006), ბეკეტ რობერტ ლი (დ. 8 იანვარი, 2008) [და რეილი დეილი სტელა (დ.  23 ნოემბერი) 2010)."Stella McCartney Welcomes Daughter Reiley Dilys". People. Meredith Corproation. 29 November 2010. Archived from the original on 3 December 2010.Perry, Simon (12 December 2006). "Stella McCartney, Husband Welcome daughter". People. Retrieved 27 October 2011.

სტელა, ისევე როგორც მისი მეუღლე,  ბრიტანეთის სამეფო ლეგიონის წევრია.

სქოლიო

კატეგორია:დაბადებული 13 სექტემბერი
კატეგორია:დაბადებული 1971
კატეგორია:XX საუკუნის დიზაინერები
კატეგორია:XXI საუკუნის დიზაინერები
კატეგორია:ბრიტანელი დიზაინერები
კატეგორია:პოლ მაკ-კარტნი
კატეგორია:ცხოველთა უფლებების დამცველები
კატეგორია:პოლ მაკ -კარტნის ოჯახი
კატეგორია:ვეგეტარიანული მოძრაობის აქტივისტები
კატეგორია:ცხოველთა უფლებები
კატეგორია:ცხოველთა უფლებების დაცვის აქტივისტები
კატეგორია:ცოცხალი ადამიანები